Ժորժինյո (ֆուտբոլիստ, ծնված 1991)

Ժորժինյո (իտալերեն՝ Jorginho, դեկտեմբերի 20, 1991(1991-12-20), Imbituba, Սանտա Կատարինա, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Չելսիի և Իտալիայի ազգային հավաքականի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Վերոնա ===
Ժորժինյոն ծնվել է Բրազիլիայում, և 2007 թվականին տեղափոխվել Իտալիա, որտեղ միացել է Հելլաս Վերոնայի երիտասարդական թիմին։ 2010 թվականի հունիսին Ժորժինյոն վարձավճարով տեղափոխվեց Իտալիայի չորրորդ դիվիզիոնում հանդես եկող Սամբոնիֆաչեսե, որտեղ նշեց իր պրոֆեսիոնալ դեբյուտը։ Սամբոնիֆաչեսեի կազմում նա անցկացրեց 31 հանդիպում՝ դառնալով 1 գոլի և 10 գոլային փոխանցման հեղինակ։
Իր դեբյուտը Վերոնայի կազմում Ժորժինյոն նշեց 2011 թվականի սեպտեմբերի 4-ին՝ Սասուոլոյի դեմ խաղում։ Իր առաջին գոլը խփեց 2011 թվականի նոյեմբերի 19-ին՝ Էմպոլիի դեմ խաղում՝ օգնելով իր թիմին հաղթել 3-1 հաշվով։ Վերոնայի կազմում Ժորժինյոն անցկացրեց 96 հանդիպում՝ դառնալով 11 գոլի հեղինակ։


=== Նապոլի ===
2014 թվականի հունվարի 18-ին Ժորժինյոն 4․5 տարվա պայմանագիր կնքեց Նապոլիի հետ։ Իր դեբյուտը նշեց հունվարի 25-ին՝ Կիևոյի դեմ խաղում։ Իր առաջին գոլը ակումբի կազմում խփեց 2014 թվականի փետրվարի 12-ին՝ Իտալիայի գավաթի Ռոմայի դեմ երկրորդ խաղում՝ օգնելով իր թիմին հաղթել 3-0 հաշվով և դուրս գալ գավաթի եզրափակիչ։ Մայիսի 3-ին Ժորժինյոն Նապոլիի հետ հաղթեց Իտալիայի գավաթը՝ եզրափակչում 3-1 հաշվով պարտության մատնելով Ֆիորենտինային։

2014 թվականի դեկտեմբերի 22-ին՝ Իտալիայի սուպերգավաթի Յուվենտուսի դեմ խաղում Ժորժինյոն փոխարինեց Ջոնաթան դե Գուզմանին ավելացված ժամանակի երկրորդ խաղակեսում։ Հանդիպումը ավարտվեց 2-2 հաշվով և թեև Ժորժինյոն չիրացրեց իր 11-մետրանոցը, Նապոլին հաղթեց հետխաղյա 11-մետրանոցների հարվածաշարում։ Մաուրիցիո Սարիի գլխավորությամբ նա դարձավ Նապոլիի հիմնական կազմի խաղացող՝ 2017-18 մրցաշրջանում դառնալով թիմի առանցքային ֆուտբոլիստ։ Նապոլիի կազմում անցկացրած 5 մրցաշրջաններում Ժորժինյոն անցկացրեց 160 հանդիպում՝ դառնալով 6 գոլի և 14 գոլային փոխանցման հեղինակ։


=== Չելսի ===
2018 թվականի հուլիսի 14-ին Ժորժինյոն 50 միլիոն ֆունտ ստերլինգի դիմաց տեղափոխվեց Չելսի։ Նա ակումբի հետ կնքեց 5 տարվա պայմանագիր՝ ստանալով 5 համարի մարզաշապիկը։ Իր դեբյուտը նշեց օգոստոսի 5-ին՝ թիմի մեկնարկային կազմում խաղադաշտ դուրս գալով Անգլիայի սուպերգավաթի Մանչեսթեր Սիթիի դեմ խաղում։ Առաջին հանդիպումը Պրեմիեր Լիգայում Ժորժինյոն անցկացրեց օգոստոսի 11-ին՝ Հադերսֆիլդ Թաունի դեմ խաղում և այս խաղում դառնալով գոլի հեղինակ։ Սեպտեմբերի 23-ին՝ Վեստ Հեմի դեմ խաղում նա գերազանցեց Պրեմիեր Լիգայի՝ մեկ խաղում ֆուտբոլիստի կողմից կատարած ամենաշատ փոխանցումների ռեկորդը (180)։ 2019 թվականի փետրվարի 24-ին Ժորժինյոն մասնակցեց Անգլիայի լիգայի գավաթի եզրափակչի Մանչեսթեր Սիթիի դեմ հանդիպմանը, որտեղ Չելսին պարտվեց, իսկ նա չիրացրեց 11-մետրանոցը հետխաղյա հարվածաշարում։ Մայիսի 29-ին բրազիլացին մեկնարկային կազմում խաղադաշտ դուրս եկավ ՈՒԵՖԱ Եվրոպայի Լիգայի եզրափակչի Արսենալի դեմ խաղում՝ օգնելով իր թիմին հաղթել 4-1 հաշվով և նվաճել գավաթը։ Իր առաջին մրցաշրջանում Ժորժինյոն անցկացրեց 54 հանդիպում բոլոր մրցաշարերում՝ դառնալով 2 գոլի հեղինակ և ընդգրկվելով Եվրոպայի Լիգայի խորհրդանշական հավաքականում։
2019 թվականի օգոստոսի 14-ին Ժորժինյոն գոլ խփեց ՈՒԵՖԱ Սուպեր Գավաթի Լիվերպուլի դեմ խաղում, սակայն Չելսին պարտվեց հետխաղյա 11-մետրանոցների հարվածաշարում։


== Միջազգային կարիերա ==
Ժորժինյոն ունի Իտալիայի և Բրազիլիայի քաղաքացիություն և իրավասու է ներկայացնել այս երկրների հավաքականները։ 2012 թվականին նա հրավիրվեց Իտալիայի մինչև 21 տարեկանների հավաքական։ 2014 թվականին Ժորժինյոն ցանկություն հայտնեց խաղալ Իտալիայի հավաքականի կազմում։
2016 թվականի մարտին Ժորժինյոն առաջին անգամ հրավիրվեց Իտալիայի ազգային հավաքական՝ Իսպանիայի և Գերմանիայի դեմ խաղերի համար։ Իր դեբյուտը նշեց մարտի 24-ին՝ փոխարինելով Մարկո Պարոլոյին Իսպանիայի դեմ խաղում։ Թեև Ժորժինյոն ընդրգկված էր Եվրո 2016-ի Իտալիայի նախնական թիմում, նա դուրս մնաց 23-հոգանոց կազմից։
Անտոնիո Կոնտեի Իտալիայի հավաքականից հեռանալուց հետո, Ժորժինյոն սկզբում չէր հրավիրվում հավաքական նոր մարզիչ Ջան Պյերո Վենտուրայի կողմից, և խոսվում էր նրա՝ Բրազիլիայի հավաքական հրավիրվելու մասին, քանի որ նա դեռ ոչ մի պաշտոնական հանդիպում չէր անցկացրել Իտալիայի կազմում։ Այնուամենայնիվ, Ժորժինյոն հերքեց այս լուրերը, և նոյեմբերի 13-ին՝ Շվեդիայի դեմ խաղում իր առաջին հանդիպումը անցկացրեց Կոնտեի հեռանալուց հետո։
Իր առաջին գոլը Իտալիայի ազգային հավաքականում Ժորժինյոն խփեց 2018 թվականի սեպտեմբերի 7-ին՝ Լեհաստանի դեմ խաղում։ 2019 թվականի սեպտեմբերի 8-ին նա գոլի հեղինակ դարձավ Ֆինլանդիայի դեմ խաղում՝ օգնելով իր թիմին հաղթել 2-1 հաշվով։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 1-ի դրությամբ


=== Միջազգային վիճակագրություն ===
2019 թվականի հոկտեմբերի 1-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Նապոլի

Իտալիայի գավաթ. 2013–14
Իտալիայի սուպերգավաթ. 2014Չելսի

Անգլիայի լիգայի գավաթ. երկրորդ տեղ. 2018–19
ՈՒԵՖԱ Եվրոպայի Լիգա. 2018–19


=== Անհատական ===
ՈՒԵՖԱ Եվրոպայի Լիգայի խորհրդանշական հավաքական. 2018–19


== Ծանոթագրություններ ==


== Արտաքին հղումներ ==
Ժորժինյոյի պաշտոնական Ինստագրամի էջը
Ժորժինյոն transfermarkt-ում
Ժորժինյոն soccerbase.com-ում
Ժորժինյոն WhoScored.com կայքում
Ժորժինյոն Չելսիի պաշտոնական կայքում
Ժորժինյոն Պրեմիեր Լիգայի պաշտոնական կայքում
Ժորժինյոն ՈՒԵՖԱ-ի պաշտոնական կայքում